পরিচালক অনিকেত চট্টোপাধ্যায়ের রূপকথার গল্প ‘হবুচন্দ্র রাজার গবুচন্দ্র মন্ত্রী’ ছবি থেকে নিজেকে সরিয়ে নিয়েছেন দেব। কারণ তাঁর মতে, এই ছবির চরিত্রটির জন্য তিনি সঠিক নির্বাচন নয়। সেই ছবির কাজ শুরু হবে খুব শিঘ্রই, দেবের বদলি হিসেবে খোঁজ চলছে নতুন ‘হবুচন্দ্র রাজা’র। প্রসঙ্গত, দেবের প্রযোজক সংস্থা দেব এন্টারটেনমেন্ট বিভিন্ন স্বাদের গল্প নিয়ে হাজির হচ্ছে বাংলা ছবির দর্শকের জন্য। সেই সূত্রেই পরিচালক কমলেশ্বর মুখোপাধ্যায়ের আগামী ছবিতে প্রধান চরিত্রে অভিনয় করছেন নায়ক দেব।

এই বিষয়ে অন্যান্য খবর

উষ্ণ ফটোশ্যুট নিয়ে নিজেই উত্তেজিত বিদ্যা, দেখে নিন ভিইরাল ভিডিও


দেব কয়ে কবছর ধরে নিজের ইমেজ ভেঙে নতুন কিছু করার চেষ্টা করছেন। সম্প্রতি নিজের একটি ছবি তাঁর স্যোশাল মিডিয়ায় প্রকাশ করে জানান, তাঁর আগামী ছবির জন্য তিনি কঠোর পরিশ্রম করছেন। সঙ্গে জানান, এই ছবির চরিত্রটি তাঁর অভিনয় কেরিয়ারে সব থেকে শক্ত কাজ। দেবের কথা অনুযারী এটি হল তাঁদের প্রযোজনা সংস্থার ৫ নম্বর প্রজেক্ট। পরিচালক কমলেশ্বর মুখোপাধ্যায়ের কথা অনুযারী এই ছবির নাম এখনও ঠিক হয়নি, তবে ফেব্রুয়ারি মাসের শেষ দিকে শ্যুটিং শুরু হবে। সেই কারণেই নায়ক বন্দুক চালানো অনুশীলন করছেন। 
ছবির গল্প বেশ অন্য ধরনের। প্রতি নিয়ত মানুষ অনেক বেশি টেকস্যাভি হয়ে উঠছে, সব কাজই অননাইনে করার প্রবণতা বাড়ছে, সেই সঙ্গে বিঘ্নিত হচ্ছে প্রাইভেসি, বাড়ছে সাইবার ক্রাইম। সেই বিষয় নিয়েই তাঁদের আগামী ছবি। গল্পের বিষয় থেকে আন্দাজ করা হচ্ছে, ছবিতে পুলিশের চরিত্রে অভিনয় করবেন দেব। আগামী দুর্গা পুজোয় এই ছবি মুক্তি পাবে। আশা করা যায়, অ্যাকশনে ভরপুর এই ছবি দেবের ফ্যানদের মন জয় করতে পারবে।